2013.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2011.gada 2.augusta noteikumos Nr.613 „Noteikumi par mezanīna aizdevumiem saimnieciskās darbības veicēju konkurētspējas uzlabošanai”**

Izdoti saskaņā ar

Ministru kabineta iekārtas likuma

31.panta pirmās daļas 3.punktu

Izdarīt Ministru kabineta 2011.gada 2.augusta noteikumos Nr.613„Noteikumi par mezanīna aizdevumiem saimnieciskās darbības veicēju konkurētspējas uzlabošanai” (Latvijas Vēstnesis, 2011, 129.nr., 2011, 168.nr., 2012, nr.100, 2013, nr.149) šādus grozījumus:

1. Izteikt 2.punktu šādā redakcijā:

„2. Šo noteikumu ietvaros mezanīna aizdevums (turpmāk – aizdevums) ir ilgtermiņa aizdevums ar paaugstinātu kredīta risku. Tas ir subordinēts attiecībā pret kredītiestādes vai tās meitas sabiedrības sniegto ilgtermiņa kredītu vai finanšu līzingu un ir pastiprināts ar zemāku nodrošinājuma kārtu nekā kredītiestādes vai tās meitas sabiedrības sniegtais ilgtermiņa kredīts vai finanšu līzings. Aizdevums netiek piešķirts apgrozāmo līdzekļu finansēšanai.”;

1. Izteikt 5.punktu šādā redakcijā:

„5. Kopējais aizdevumu apmērs ir 18 664 271 *euro*.”;

1. Izteikt 9.8.punktu šādā redakcijā:

„9.8. operācijām ar nekustamo īpašumu, izņemot gadījumus, ja aizdevums tiek piešķirts nekustamā industriālā īpašuma attīstīšanai;”;

4. Svītrot 9.9.punktu;

5. Izteikt 9.11.punktu šādā redakcijā:

„9.11. Transportlīdzekļu, mašīnu, individuālās lietošanas priekšmetu, sadzīves aparatūras un sadzīves iekārtu iznomāšanai;”;

6. Svītrot 9.22.punktā vārdus „izņemot, ja projekta īstenošanu līdzfinansē Kohēzijas fonds.”;

7.  Izteikt 17.punktu šādā redakcijā:

„17. Aizdevuma maksimālais apmērs ir 996 011 *euro*, un tas nepārsniedz 40 % no ieguldījumu projekta attiecināmajām izmaksām.”;

8. Izteikt 23.punktu šādā redakcijā:

„23. Subsīdijas ekvivalents ir vienāds ar saimnieciskās darbības veicējam piešķirtā aizdevuma apmēru.”;

9.Izteikt 26.punktu šādā redakcijā:

„26.Šo noteikumu ietvaros saņemto Eiropas Savienības fondu finansējumu nedrīkst apvienot ar citu Eiropas Savienības līdzekļu finansētu atbalsta programmas vai individuālā atbalsta projekta ietvaros piešķirto finansējumu par vienām un tām pašām izmaksām.”;

10. Aizstāt 28.punktā vārdus un skaitļus „2013.gada 30.decembrim” ar vārdiem un skaitļiem „2014.gada 30.jūnijam”.

11. Noteikumu projekta 2., 7.,8. punkts stājas spēkā 2014.gada 1.janvārī.

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretāra

pienākumu izpildītājs,

valsts sekretāra vietnieks J.Spiridonovs

03.01.2014 09:35

314

Agita Nicmane

67013203, Agita.Nicmane@em.gov.lv